recursal/SuperWikiNEXT-32B huggingface dataset:
Ο **Ελευθέριος Συναδινός** (Άργος Ορεστικό, 6 Ιουλίου 1955) είναι Έλληνας απόστρατος και πολιτικός.

Βιογραφία
---------

Γεννήθηκε το 1955 στο Άργος Ορεστικό, της Καστοριάς, όπου πέρασε τα παιδικά του χρόνια. 

Εισήλθε στη Στρατιωτική Σχολή Ευελπίδων το 1975, όπου αποφοίτησε τρία χρόνια αργότερα, το 1979 ως Ανθυπολοχαγός Πεζικού. Είναι επίσης απόφοιτος όλων των σχολείων του Όπλου του, των Σχολείων Ειδικών Δυνάμεων, της Ανώτατης Σχολής Πολέμου και της Σχολής Εθνικής Άμυνας. Τέλος, έλαβε πτυχίο αλεξιπτωτιστή το 1980.

Είναι παντρεμένος και έχει 2 παιδιά.

Στρατιωτική σταδιοδρομία
------------------------

Από το 1979 έως το Νοέμβριο του 2011 όταν και αποστρατεύτηκε, υπηρέτησε τον Ελληνικό Στρατό, διοικώντας διάφορα σώματα στρατού. Μεταξύ άλλων ήταν διοικητής της Ελληνικής Δύναμης Κοσόβου (ΕΛ.ΔΥ.ΚΟ.), ενώ ηταν Τμηματάρχης Σχεδίων στον Κλάδο Ολυμπιακών Αγώνων. 

Την περίοδο Μάρτιος 2009-Μάρτιος 2010, διετέλεσε Υποδιευθυντής του ΓΕΣ/ΔΕΔ, όταν προήχθη στο βαθμό του Υποστράτηγου και διορίστηκε Διευθυντής των Ειδικών Δυνάμεων. 

Τέλος από τον Μάρτιο του 2011 έως την αποστράτευση του, διετέλεσε διοικητής ΜΕΡΥΠ.

Πολιτική σταδιοδρομία
---------------------

Στις Ευρωεκλογές της 25ης Μαΐου του 2014, εκλέχθηκε ευρωβουλευτής της Χρυσής Αυγής. Κατά τη διάρκεια της Ολομέλειας του Ευρωπαϊκού Κοινοβουλίου, στις 9 Μαρτίου 2016, σε ομιλία του σχετικά με το Τουρκικό φύλο, θεωρήθηκε από τον Πρόεδρο του Κοινοβουλίου Μάρτιν Σουλτς ότι χρησιμοποίησε ρατσιστικές εκφράσεις και αποβλήθηκε.

Στις 20 Απριλίου 2018, ο Ελευθέριος Συναδινός, αποχώρησε από την Χρυσή Αυγή, διατηρώντας την έδρα του στο Ευρωκοινοβούλιο, ως ανεξάρτητος Ευρωβουλευτής.

Στις 22 Ιουνίου 2018, στην Θεσσαλονίκη, ανακοίνωσε την ίδρυση ενός νέου πολιτικού φορέα, την Πατριωτική Ριζοσπαστική Ένωση (ΠΑΤ.ΡΙ.Ε.).

Παραπομπές
----------

1. ↑  «Αντιστράτηγος εν αποστρατεία στο ευρωψηφοδέλτιο της Χρυσής Αυγής». *Το Βήμα Online*. 27 Απριλίου 2014. Ανακτήθηκε στις 14 Οκτωβρίου 2020.
2. ↑  «Συζητήσεις - Τετάρτη 9 Μαρτίου 2016 - Προετοιμασία της συνεδρίασης του Ευρωπαϊκού Συμβουλίου στις 17 και 18 Μαρτίου 2016 και αποτέλεσμα της διάσκεψης κορυφής μεταξύ Ευρωπαϊκής Ένωσης - Τουρκίας (συζήτηση)». *www.europarl.europa.eu*. Ανακτήθηκε στις 28 Δεκεμβρίου 2016.
3. ↑  (Γαλλικά) «Parlement européen: un député grec d'Aube Dorée exclu après des propos racistes». *RTBF Info*. 9 Μαρτίου 2016. Ανακτήθηκε στις 14 Οκτωβρίου 2020.
4. ↑  «Αποχωρεί από την ΧΑ ο ευρωβουλευτής Ελευθέριος Συναδινός». *ΣΚΑΪ.gr*. 20 Απριλίου 2018. Αρχειοθετήθηκε από το πρωτότυπο στις 27 Αυγούστου 2019. Ανακτήθηκε στις 14 Οκτωβρίου 2020.
5. ↑  «Χ.Α.: Παραιτήθηκαν και οι τρεις ευρωβουλευτές - Αιχμές κατά Μιχαλολιάκου». *Έθνος*. 30 Απριλίου 2019. Ανακτήθηκε στις 14 Οκτωβρίου 2020.
6. ↑  Σουλιώτης, Γιάννης. «Η μακρά κρίση της Χρυσής Αυγής». *Η ΚΑΘΗΜΕΡΙΝΗ*. Ανακτήθηκε στις 14 Οκτωβρίου 2020.
Ο **Δώρος Αντωνίου** είναι Ελληνοκύπριος πολιτικός και οικονομολόγος. Από την 1η Ιανουαρίου 2012 είναι Δήμαρχος Μέσα Γειτονιάς.

Βιογραφικά στοιχεία
-------------------

Ο Δώρος Αντωνίου γεννήθηκε στη Λεμεσό στις 7 Μαρτίου 1965. Σπούδασε με αθλητική υποτροφία στο St. John’s University της Νέας Υόρκης, αποκτώντας πτυχίο B.S. in Accounting. Συνέχισε με μεταπτυχιακές σπουδές στη διοίκηση επιχειρήσεων στο ίδιο πανεπιστήμιο αποκτώντας M.B.A. in Finance. Την περίοδο των σπουδών του διετέλεσε πρόεδρος του συμβουλίου της Φοιτητικής Οργάνωσης Κυπρίων Αμερικής (1990-1991).

Αρχικά εργάστηκε για πέντε χρόνια στη Νέα Υόρκη ως οικονομολόγος. Από το 1993 έως το 2011 εργάστηκε ως διευθυντικό στέλεχος σε μεγάλους οργανισμούς διεθνών δραστηριοτήτων στην Κύπρο. Επιπλέον, διετέλεσε μέλος σε αρκετά διοικητικά συμβούλια δημοσίων εταιρειών στον τουριστικό και χρηματοοικονομικό τομέα.

Είναι νυμφευμένος με τη Θώη Λεωνίδου και έχει τρεις υιούς.

Πολιτική διαδρομή
-----------------

Στις Δημοτικές εκλογές του 2011 εκλέχθηκε Δήμαρχος Μέσα Γειτονιάς. Επανεξελέγη στις Δημοτικές εκλογές του 2016. Όντας Δήμαρχος Μέσα Γειτονιάς, είναι ταυτόχρονα μέλος του Συμβουλίου Αποχετεύσεων Λεμεσού-Αμαθούντας, του Συμβουλίου Υδατοπρομήθειας Λεμεσού, της Εταιρείας Τουριστικής Ανάπτυξης Λεμεσού και Γραμματέας του Ιδρύματος Γ.Ν. Καλογερόπουλου.

Τον Μάρτιο του 2017 εκλέχθηκε Αντιπρόεδρος της Ένωσης Δήμων Κύπρου. Τον Μάιο του 2017 ανέλαβε πρόεδρος του ΟΕΔΑ (Ολοκληρωμένες Εγκαταστάσεις Διαχείρισης Απορριμμάτων Λεμεσού).

Αθλητικές Δραστηριότητες
------------------------

Ο Δώρος Αντωνίου είχε έντονη δράση στον χώρο του αθλητισμού, στην Κύπρο και στην Νέα Υόρκη. Κατά την περίοδο των σπουδών του διετέλεσε ενεργό μέλος του Παγκύπριου Νέας Υόρκης. Επιπρόσθετα, διετέλεσε μέλος του διοικητικού συμβουλίου του Απόλλωνα Λεμεσού (2000-2010). Την περίοδο 2005-2006 ήταν πρόεδρος του σωματείου Απόλλωνα Λεμεσού. Το 2009 ήταν πρόεδρος της ποδοσφαιρικής εταιρείας του Απόλλωνα.

Παραπομπές
----------

1. 1 2 3 4 5 6 7 8 9 10 11 12 13 14 15 16 17 18  «Βιογραφικό Δημάρχου Μέσα Γειτονιάς - Δήμο Μέσα Γειτονιάς». *mesayitonia.com.cy*. Αρχειοθετήθηκε από το πρωτότυπο στις 21 Ιουνίου 2020. Ανακτήθηκε στις 21 Ιουνίου 2020.
2. ↑  «Προσωπικά στοιχεία αξιωματούχου» (PDF). 4 Ιανουαρίου 2018. Αρχειοθετήθηκε από το πρωτότυπο (PDF) στις 5 Ιουλίου 2020. Ανακτήθηκε στις 5 Ιουλίου 2020.
3. ↑  «Αποτελέσματα εκλογών 2011». Ένωση Δήμων Κύπρου. Αρχειοθετήθηκε από το πρωτότυπο στις 11 Ιουνίου 2020. Ανακτήθηκε στις 11 Ιουνίου 2020.
4. ↑  «Ο Φιλελεύθερος - Δημοτικές εκλογές 2016 - Επαρχία Λεμεσού». *archive.philenews.com*. Ο Φιλελεύθερος. Αρχειοθετήθηκε από το πρωτότυπο στις 8 Ιουνίου 2020. Ανακτήθηκε στις 8 Ιουνίου 2020.

Πηγές
-----

* «Βιογραφικό Δημάρχου Μέσα Γειτονιάς - Δήμο Μέσα Γειτονιάς». *mesayitonia.com.cy*. Αρχειοθετήθηκε από το πρωτότυπο στις 21 Ιουνίου 2020. Ανακτήθηκε στις 21 Ιουνίου 2020.

| Πολιτικά αξιώματα
 |
| --- |
| ΠροκάτοχοςΧρίστος Μέσης | **Δήμαρχος Μέσα Γειτονιάς**1 Ιανουαρίου 2012 – | Διάδοχος |

|  |  |  |  |
| --- | --- | --- | --- |
| 

| π • σ • ε
Δήμαρχοι Μέσα Γειτονιάς |
| --- |
|  |
| 
* Γεώργιος Χριστοφόρου
* Στέλιος Μαρκίδης
* Χρίστος Μέσης
* Δώρος Αντωνίου
 |

 |
Η **φορεσιά της Σκοπέλου** ή **φουστάνα** είναι η γυναικεία τοπική ενδυμασία που φορέθηκε κατά τα παλιότερα χρόνια στο νησί των Σποράδων. 

Η συγκεκριμένη γυναικεία ενδυμασία, σε αντίθεση με την αντίστοιχη ανδρική που χαρακτηρίζεται ως αρκετά απλή, διακρίνεται για τη σημαντική της ποικιλία.

Η νυφική ή γιορτινή φορεσιά
---------------------------

Η φορεσιά αυτή έχει αρκετές δυτικές επιδράσεις  οι οποίες οφείλονται στις επαφές που είχε το νησί με τον έξω κόσμο, χάρη στο γεγονός πως ο ανδρικός πληθυσμός ασχολιόταν κατά κύριο λόγο με τη ναυτιλία. 

Η νυφική ή γιορτινή φορεσιά (*νυφικός μόρκος*, *στόφα* ή *βόλτα*)  χαρακτηρίζεται ως εντυπωσιακή και επιβλητική με κύρια γνωρίσματα τον πλούτο του υλικού και την έντονη αντίθεση των πολύχρωμων κεντημάτων και της μαύρης επιφάνειας. Άλλα μέρη της φορεσιάς είναι η εσωτερική λευκή βαμβακερή φανέλα, το επίσης λευκό μεταξωτό λευκό πουκάμισο και τα τέσσερα μεσοφόρια που δημιουργούν ένα ογκώδες σύνολο. Εξωτερικά, κύρια μέρη της φορεσιάς είναι η πολύπτυχη φουστάνα από μαύρο μεταξένιο ύφασμα, τα πολύχρωμα μεταξωτά κεντήματα καθώς και το γιλέκο. Ο στολισμός του κεφαλιού αποτελείται από ένα δικτυωτό πλέγμα φτιαγμένο από μαύρο μετάξι, το καβούκι (εξάρτημα του κεφαλόδεσμου), το καπιτσέλι ή καπτσέλι, τη χρυσοκέντητη σάλπα (στολίδι) και το μαντήλι.

Η μαύρη βόλτα
-------------

Οι ηλικιωμένες γυναίκες του νησιού και οι χήρες, κατά τους γάμους και τις υπόλοιπες εκδηλώσεις συνήθιζαν να φορούσαν τη μαύρη φορεσιά, τη λεγόμενη μαύρη βόλτα ή μαύρο κολοβόλι και μαύρο πανωφόρι.

Οι καθημερινές φορεσιές
-----------------------

* Η καθημερινή φορεσιά ήταν η λεγόμενη "φουστάνα".
* Εντός του σπιτιού, οι γυναίκες χρησιμοποιούσαν τη φορεσιά *γεράνια*.
* Στο χωριό της Γλώσσας υπήρχαν άλλες δύο καθημερινές φορεσιές με τις ονομασίες *τσίτια* και *φούντωμα*.

Συλλογή φωτογραφιών
-------------------

  

* 
*

Παραπομπές
----------

1. ↑  Ελλήνων Παράδοση (16 Ιουνίου 2011). «Η νυφική φορεσιά της Σκοπέλου». *Ellinwnparadosi.Blogspot.Com*.
2. ↑  Ροβάτσου, Αγγελική (13 Μαρτίου 2007). «Μόρκο ή Βόλτα: Το νυφιάτικο και πιο επίσημο φουστάνι της Σκοπέλου». *Lykeionellinidon.Gr*. Λύκειο των Ελληνίδων.
3. ↑  Ελληνικές Φορεσιές, Συλλογή Εθνικού Ιστορικού Μουσείου, Ιστορική και Εθνολογική Εταιρεία της Ελλάδος, β' έκδοση, Αθήνα 2005, σελ. 30.
4. ↑  «Η ενδυμασία στη νεότερη Ελλάδα». *Η Καθημερινή, Επτά Ημέρες (σελίδα 7)*. 14 Μαΐου 2000.
Η **Eπαναγωγή** (δηλ. επιστροφή), πιο σωστά η *Εισαγωγή [τού νόμου]* (δηλ. Εισαγωγή στο Δίκαιο) είναι ένα βιβλίο Βυζαντινού Δικαίου που εκδόθηκε το 886. Ξεκίνησε επί Βασιλείου Α΄ του *Μακεδόνα* (βασ. 867–886) και ολοκληρώθηκε από τον γιο και διάδοχό του Λέοντα ΣΤ΄ τον *Σοφό* (βασ. 886–912). Όπως υποδηλώνει το όνομά της, προοριζόταν να είναι μία εισαγωγή των *Βασιλικών* νομοθετημάτων, που δημοσιεύτηκε αργότερα κατά τη διάρκεια της βασιλείας του Λέοντα ΣΤ΄.  

Το έργο, οργανωμένο σε 40 τόμους, καλύπτει σχεδόν όλους τους τομείς τού δικαίου και προοριζόταν ρητά να αντικαταστήσει την προηγούμενη *Εκλογή* νόμων, που χρονολογείται στην εποχή της Εικονομαχίας της δυναστείας των Ισαύρων. Ωστόσο, αντλεί κάποια έμπνευση από την *Εκλογή*. Ωστόσο η κύρια πηγή είναι ο *Ιουστινιάνειος Κώδικας* (Corpus Juris Civilis) του Ιουστινιανού Α'΄ (βασ. 527–565), αν και συχνά αλλοιώνεται σε μεγάλο βαθμό.   Ο Πατριάρχης Φώτιος της Κωνσταντινούπολης εργάστηκε για τη σύνταξή του και έγραψε τον πρόλογο και τις δύο ενότητες, που ασχολούνται με τη θέση και τις εξουσίες του Βυζαντινού Αυτοκράτορα και του Πατριάρχη. Συγκεκριμένα, οι εξουσίες του Πατριάρχη εμφανίζονται ευρύτερες από ό,τι στη νομοθεσία τού Ιουστινιανού Α΄, τόσο σε σχέση με τον Αυτοκράτορα όσο και προς τα άλλα πατριαρχεία της Πενταρχίας.  

Η *Επαναγωγή* αποσύρθηκε από την επίσημη χρήση αμέσως μετά την έκδοσή της· είκοσι χρόνια αργότερα αντικαταστάθηκε από το *Πρόχειρον* (που παλαιότερα εθεωρείτο πρόγονος της *Επαναγωγής*), αλλά χρησίμευσε ως βάση για πολλά βιβλία ιδιωτικού δικαίου, όπως το *Επαναγωγή Ενισχυμένη* (Epanagoge Aucta) ή το *Κανόνας Συντάγματος*.  Μέσω της μετάφρασής του στα Σλαβονικά, η *Eπαναγωγή* επηρέασε στο Ρωσικό κανονικό δίκαιο, συμπεριλαμβανομένου του Kormchaya Kniga του 13ου αι. Οι διατάξεις της για τη θέση του Πατριάρχη και της Εκκλησίας έναντι του προσωρινού ηγεμόνα έπαιξαν μεγάλο ρόλο στη διαμάχη γύρω από τον πατριάρχη Νίκωνα της Μόσχας τον 17ο αι.

Βιβλιογραφικές αναφορές
-----------------------

1. 1 2 3  Kazhdan 1991.
2. 1 2 3  Vasiliev 1952.
3. ↑  Kazhdan 1991.
4. ↑  Vasiliev 1952.

Πηγές
-----

* Kazhdan, Alexander Petrovich, ed. (1991). The Oxford Dictionary of Byzantium. New York, New York and Oxford, United Kingdom: Oxford University Press. ISBN 978-0-19-504652-6.
* Vasiliev, Alexander Alexandrovich (1952). History of the Byzantine Empire, 324–1453. Madison, Wisconsin: The University of Wisconsin Press. ISBN 0-299-80925-0.
Η **εθνική ομάδα κρίκετ ανδρών της Κύπρου** είναι το αντιπροσωπευτικό συγκρότημα της Κύπρου σε διεθνείς διοργανώσεις κρίκετ. Την ομάδα οργανώνει ο Σύνδεσμος Κρίκετ Κύπρου (CCA).

Ιστορία
-------

Ο CCA έγινε συνδεδεμένο μέλος του Διεθνούς Συμβουλίου Κρίκετ (ICC) το 1999, παρόλο που τον Αύγουστο του 2006 αγωνίστηκε στο πρώτο της διεθνές παιχνίδι, τερματίζοντας στη δεύτερη θέση στην 4η Κατηγορία του Ευρωπαϊκού Πρωταθλήματος. Το 2007, η ομάδα αγωνίστηκε στο Ευρωπαϊκό Πρωτάθλημα 3ης Κατηγορίας, όπου τερμάτησε στην 7η θέση από τις 8.

Το 2009 η Κύπρος φιλοξένησε το πρωτάθλημα της 4ης Κατηγορίας του ICC στην Κύπρο, το οποίο αποδείχθηκε μεγάλη επιτυχία για την ομάδα που κέρδισε το πρωτάθλημα. Το 2011, η ομάδα αγωνίστηκε στο πρωτάθλημα της 2ης Κατηγορίας του Τ2 που διεξήχθη στο Βέλγιο, όπου κατέλαβε την 10η θέση στο τουρνουά, κερδίζοντας τη Σουηδία στο πλέι-οφ για 10η/11η θέση. Η ιομάδα βρισκόταν στην 24η θέση στην κατάταξη της Ευρωπαϊκής Τουέντι20 (στις 29 Δεκεμβρίου 2012).

Στάδιο
------

Το γήπεδο κρίκετ του CCA βρίσκεται στο χωριό Τόχνη.

Παραπομπές
----------

1. ↑  «The Home of CricketArchive». Cricketarchive.co.uk. Ανακτήθηκε στις 29 Δεκεμβρίου 2012.
2. ↑  «International Cricket Council – ICC Europe – Tournaments – European Rankings». ICC Europe. Αρχειοθετήθηκε από το πρωτότυπο στις 11 Απριλίου 2013. Ανακτήθηκε στις 29 Δεκεμβρίου 2012.

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |
| --- | --- | --- | --- | --- | --- |
| 

| π • σ • ε
 Εθνικές αθλητικές ομάδες της Κύπρου |
| --- |
|  |
| 
* Αντισφαίριση
	+ Α
	+ Γ
	+ Μ
* Καλαθοσφαίριση
	+ Α
	+ Γ
* Κρίκετ
* Μπέιζμπολ
* Πετοσφαίριση
	+ Α
	+ Γ
* Ποδόσφαιρο
	+ Α
	+ Γ
* Ποδόσφαιρο σάλας
* Ποδόσφαιρο άμμου
* Ράγκμπι γιούνιον
	+ Α
	+ Α7
 |
|  |
| 
* Ολυμπιακοί Αγώνες
* Παραολυμπιακοί Αγώνες
* Μεσογειακοί Αγώνες
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Cyprus national cricket team  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο αθλητικός σύλλογος **Ελμάν ΦΚ** είναι ποδοσφαιρική ομάδα με έδρα την πρωτεύουσα της Σομαλίας Μογκαντίσου. Αποτελεί μια από τις πιο δημοφιλείς στη χώρα και μια από τις κύριες διεκδικήτριες τίτλων μαζί με την Μπεναντίρ ΦΚ. Από το 1993 που ιδρύθηκε, έχει κατακτήσει 10 τίτλους στο Πρωτάθλημα Α΄ Κατηγορίας, ενώ το 2013 κατέκτησε το Σούπερ Καπ.

Ιστορικό
--------

Ο σύλλογος ιδρύθηκε αρχικά το 1993 από τον επιχειρηματία και ακτιβιστή Ελμάν Αλί Αχμέτ, ο οποίος διέβλεπε ότι ο αθλητισμός θα μπορούσε να αποτελέσει μέσο για την ειρηνική συνύπαρξη στη περιοχή που συνταράσεται από τον εμφύλιο πόλεμο. Το επόμενο έτος της ίδρυσής του, η ομάδα ποδοσφαίρου των ανδρών κατέκτησε το Κυπέλλο Σομαλίας, κάτι το οποίο θεωρείται σημαντική επιτυχία στη σύντομη ιστορία της. Η ομάδα κατέκτησε συνεχόμενα από το 1997 έως το 2000 στο Πρωτάθλημα Α΄ Κατηγορίας. Η τελευταία φορά που η ομάδα ποδοσφαίρου ανδρών κατέκτησε το πρωτάθλημα ήταν το 2013, συγκεντώνοντας συνολικά στην ιστορίας της, 10 τίτλους στο πρωτάθλημα, 7 τίτλους κυπέλλου και ένα Σούπερ Καπ.

Ο σύλλογος αποτελεί ένα από τα δύο ισχυρότερα αθλητικά σωματεία στη Σομαλία, γιατί εκτός από τον μεγάλο αριθμό των οπαδών λόγω της μικρής αλλά πλούσιας ιστορίας του, αποτελεί σημαντικό διεκδικητή τίτλων στη χώρα μαζί με τον Μπεναντίρ ΦΚ. Ώς πρωταθλητής Σομαλίας, συμμετείχε στο κύπελλο αθλητικών συλλόγων του Συμβουλίου Ποδοσφαιρικών Ομοσπονδιών Ανατολικής και Κεντρικής Αφρικής (CECAFA) χωρίς μεγάλη επιτυχία.

Οι περισσότεροι από τους παίκτες της ομάδας, είναι επίσης μέλη της εθνικής ομάδας της Σομαλίας.

Διακρίσεις
----------

* **Α΄ Κατηγορία: 10**

1998/99, 1999/00, 2000/01, 2001/02, 2002/03, 2006/07, 2007/08, 2010/11, 2011/12, 2012/13
* **Κύπελλο Σομαλίας: 7**

1994, 1999, 2000, 2001, 2002, 2003, 2004.
* **Σούπερ Καπ**

2013

Σύμβολα
-------

Τα χρώματα της ομάδας δεν ήταν πάντα ίδια, αλλά τα τελευταία χρόνια είναι το κίτρινο και το μαύρο. Το λογότυπο της ομάδας εμφανίζει στο κέντρο του ένα περιστέρι, σύμβολο της ειρήνης, μια ποδοσφαιρική μπάλα και τα αρχικά της ομάδας. Περιμετρικά είναι ολογράφως το όνομα της ομάδας, ενώ στο κάτω μέρος αναγράφεται στο σλόγκαν της ομάδας στα αγγλικά *"Peace through soccer"*, δηλαδή *"Ειρήνη μέσω του ποδοσφαίρου"*, και το έτος ίδρυσης της ομάδας.

Παραπομπές
----------

1. ↑  «Elman lifts Somali Super Cup». somalicurrent.com. 7 Νοεμβρίου 2013. Αρχειοθετήθηκε από το πρωτότυπο στις 1 Ιανουαρίου 2014. Ανακτήθηκε στις 25 Ιανουαρίου 2015.

Εξωτερικοί σύνδεσμοι
--------------------

* Ιστοσ. somsoccer.com, Ομοσπονδία ποδοσφαίρου της Σομαλίας
* Ελμάν ΦΚ, επίσημος λογαριασμός στο Facebook.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Elman FC (έκδοση 128468791) της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Φαιά ουσία** αποτελεί μέρος του Κεντρικού Νευρικού Συστήματος των σπονδυλωτών που περιέχει τα σώματα των νευρικών κυττάρων τα οποία και δίνουν στο υλικό ένα γκρι χρώμα, σε διάκριση του λευκού των ινών. Η φαιά ουσία περιέχει, μεταξύ άλλων κυττάρων, τους νευρώνες, κυτταρικά σώματα και μεγάλο τμήμα νευραξόνων, το οποίο συνεχίζει στη λευκή ουσία (νευρικά κύτταρα), ενώ το γκριζωπό της χρώμα το οφείλει στο ότι μέσα σε αυτή βρίσκονται σε μεγάλη συγκέντρωση και τα σώματα των κυττάρων αυτών. Αντίθετα, η λευκή ουσία σχηματίζεται κυρίως από την συνέχεια των νευραξόνων. 

Στον εγκέφαλο η φαιά ουσία βρίσκεται εξωτερικά, κυρίως, και σχηματίζει τις έλικες και τις αύλακες της επιφάνειας του εγκεφάλου. Μικρότερες μάζες από φαιά ουσία βρίσκονται και στο εσωτερικό του εγκεφάλου, σχηματίζοντας δομές μέσα στη λευκή ουσία, οι οποίες ονομάζονται εγκεφαλικοί πυρήνες.

Αντίθετα με τον εγκέφαλο, στο νωτιαίο μυελό η φαιά ουσία βρίσκεται σε εσωτερική διάταξη σε σχήμα **Η** (κατά διατομή) σχηματίζοντας μια στήλη στο κέντρο, περιβαλλόμενη από τη λευκή ουσία του νωτιαίου μυελού, κατά μήκος του.

Ο λεγόμενος συντονισμός γίνεται στη φαιά ουσία του κεντρικού νευρικού συστήματος.
Δύναμη επαναφοράς: Το παράδειγμα του ελατηρίου
**Δύναμη επαναφοράς** στη φυσική ονομάζεται κάθε δύναμη που δημιουργεί μια μηχανική ισορροπία σε ένα φυσικό σύστημα. Αν το σύστημα διαταραχθεί έτσι ώστε να απομακρυνθεί από την ισορροπία, τότε η δύναμη επαναφοράς τείνει να επαναφέρει το σύστημα προς την κατάσταση ισορροπίας. Η δύναμη επαναφοράς είναι συνάρτηση μόνο της θέσεως του σώματος στο οποίο ασκείται. Η διεύθυνση και η φορά της είναι πάντοτε προς τη θέση ισορροπίας του συστήματος. Η δύναμη επαναφοράς απαντάται συχνά σε μια απλή αρμονική κίνηση.

Συνηθισμένο παράδειγμα δυνάμεως επαναφοράς αποτελεί η δύναμη ενός ελατηρίου. Ένα ιδανικό (απολύτως ελαστικό) ελατήριο ασκεί μια δύναμη που είναι ανάλογη της παραμορφώσεώς του από το μήκος ισορροπίας του, και που ασκείται σε διεύθυνση αντίθετη της παραμορφώσεως. Είτε η επιμήκυνση του σε μεγαλύτερο μήκος, είτε η συμπίεσή του σε μικρότερο, το κάνει να ασκήσει μια δύναμη που το *επαναφέρει* προς το μήκος ισορροπίας του. Το μέτρο της δυνάμεως μπορεί να προσδιορισθεί πολλαπλασιάζοντας τη σταθερά του ελατηρίου με το μήκος της παραμορφώσεως.

Το εκκρεμές είναι ένα άλλο παράδειγμα δυνάμεως επαναφοράς: όταν δεν ταλαντώνεται. όλες οι δυνάμεις που ασκούνται πάνω του βρίσκονται σε ισορροπία. Η δύναμη του βάρους ισούται με την τάση του νήματος που συγκρατεί το βαρίδι. Αλλά όταν το εκκρεμές τίθεται σε κίνηση, η θέση της ισορροπίας βρίσκεται στο κατώτατο σημείο της ταλαντώσεως, που αντιστοιχεί στην κατάσταση ακινησίας. Όταν βρίσκεται σε οποιοδήποτε άλλο σημείο της ταλαντώσεώς του, τότε η δύναμη που το φέρνει πίσω στο χαμηλότερο σημείο είναι η βαρύτητα. Συνεπώς, η βαρύτητα μπορεί να θεωρηθεί ως η δύναμη επαναφοράς σε αυτή την περίπτωση.

Παραπομπές
----------

1. ↑  
Giordano, Nicholas (2013) [2009]. «Κεφ. 11, Harmonic Motion and Elasticity». *College Physics: Reasoning and Relationships*. Τόμοι 1 και 2 (2η έκδοση). Independence, KY: Cengage Learning. σελ. 360. ISBN 978-0-534-42471-8. LCCN 2009288437. OCLC 191810268.
2. ↑  
Beltrami, Edward J. (1998) [1988]. «Κεφ. 1, Simple Dynamic Models». *Mathematics for Dynamic Modeling* (2η έκδοση). San Diego, CA: Academic Press. σελίδες 3–7. ISBN 9780120855667.
Το **Εθνικό Επαναστατικό Κόμμα** (παστού: حزب انقلاب ملی *Χεζμπ Ενκιλάμπ Μιλέ*) ήταν πολιτικό κόμμα του Αφγανιστάν. Το κόμμα ιδρύθηκε το 1974 από τον πρόεδρο Μοχάμεντ Νταούντ Χαν, ο οποίος είχε αποκτήσει την εξουσία του Αφγανιστάν από τον ξάδελφό του, βασιλιά Ζαχίρ, μέσα από αναίμακτο πραξικόπημα στις 17 Ιουλίου 1973.

Το κόμμα σχηματίστηκε σε μια απόπειρα του Νταούντ να συγκεντρώσει υποστήριξη και στήριξη σε λαϊκό επίπεδο για το δημοκρατικό καθεστώς του. Ο Νταούντ επίσης είχε σκοπό μέσα από το κόμμα να υπονομεύσει την υποστήριξη των κομμουνιστών στο Αφγανιστάν, οι οποίοι ήταν αυτοί που τον βοήθησαν πραγματικά να ανέλθει στην εξουσία το 1973. Για το σκοπό αυτό, το κόμμα επιδίωξε να είναι μια συλλογική οργάνωση για όλες τις συνιστώσες του προοδευτικού κινήματος στο Αφγανιστάν. Προκειμένου να βοηθήσει το κόμμα στην προσπάθειά του να συγκεντρώσει υποστήριξη, όλα τα υπόλοιπα πολιτικά κόμματα τέθηκαν εκτός νόμου.

Το κόμμα διοικούνταν από μια κεντρική επιτροπή η οποία απαρτιζόταν από τον αρχιστράτηγο Γκουλάμ Χαϊντάρ Ρασουλί, τον Υπουργό Άμυνας, Σαγίντ Αμπντ Ουλάχ, τον Υπουργό Οικονομικών, Δρ. Αμπντ Ουλ Ματζίντ και τον καθηγητή Αμπντ Ουλ Κουγιούμ.

Το κόμμα δεν επιβίωσε από την Εξέγερση του Σαούρ τον Απρίλιο του 1978, όταν ο Νταούντ ανατράπηκε και εκτελέστηκε μαζί με τα υπόλοιπα μέλη της οικογενείας του, και στην εξουσία ανήλθε το κομμουνιστικό Λαϊκό Δημοκρατικό Κόμμα του Αφγανιστάν.

Παραπομπές
----------

1. 1 2 3 4  Clements, Frank (2003). *Conflict in Afghanistan: A Historical Encyclopedia*. ABC-CLIO. σελ. 180.
Για άλλες χρήσεις, δείτε: Δύση (αποσαφήνιση).
Η δύση (W) σε σχέση με τις άλλες κατευθύνσεις.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **δύση**  |

Η **Δύση** (ή **Ζέφυρος**) είναι γεωγραφική κατεύθυνση. Αποτελεί ένα από τα τέσσερα κύρια σημεία του ορίζοντα ή σημεία της πυξίδας. Είναι το αντίθετο της ανατολής, κατά σημείο και κατεύθυνση και βρίσκεται σε ορθή γωνία με τον βορρά και τον νότο. Συμβολίζεται διεθνώς με το λατινικό κεφαλαίο γράμμα **W** (εκ του West), και στην ελληνική με το επίσης κεφαλαίο γράμμα **Δ** (εκ του Δύση).

Ειδικότερα ο άνεμος που πνέει από τη διεύθυνση αυτή (και όχι προς τη διεύθυνση αυτή) ονομάζεται **Ζέφυρος** ή **Πουνέντες** ή **Δυτικός (άνεμος)**.

Κατά κανόνα, σε όλους τους χάρτες, εκτός των αστρονομικών, η δύση καταφαίνεται στο αριστερό τμήμα από το μέσον αυτών.
Πινακοθήκη, έργο του Γιόρντενς, μορφές από τον Κορνέλις ντε Μπελλιέρ, περ. 1630
Ο **Χανς ΙΙΙ Γιόρντενς** (φλαμανδικά: **Hans III Jordaens**, 1590 – 1643) ήταν Φλαμανδός ζωγράφος του μπαρόκ.

Βιογραφία
---------

Σύμφωνα με το RKD το έτος και ο τόπος γέννησής του είναι ασαφή. Μπορεί να γεννήθηκε στο Ντελφτ, γιος του Χανς Γιόρντενς, ή μπορεί να γεννήθηκε στην Αμβέρσα ως συγγενής του Γιάκομπ Γιόρντενς. Ζωγράφισε ιστορικές αλληγιρίες, εσωτερικούς χώρους, ζώα και πινακοθήκες. Έκανε, επίσης, την πληθύσμωση με μορφές (σταφάζ) σε πίνακες του Άμπραχαμ Χόφερτς. Τα έργα του συχνά συγχέονται με ζωγράφων με το ίδιο όνομα.

Σύμφωνα με τον Άρνολντ Χαουμπράκεν, η χήρα του δικηγόρου Νικολάας Μάους φαν Χόλυ (1653/54-1717) είχε στην κατοχή της έναν πίνακά του, με τον στρατό του Φαραώ να διασχίζει την Ερυθρά θάλασσα, στην οποία πνίγονται άλογα και άμαξες. Ο Χαουμπράκεν τον συγχέει με τον ζωγράφο Χανς IV Γιόρντενς του Ντελφτ.

Παραπομπές
----------

1. ↑  (Αγγλικά) *Union List of Artist Names*. 500015480. Ανακτήθηκε στις 4  Ιουνίου 2021.
2. ↑  (Αγγλικά) *Union List of Artist Names*. 1  Δεκεμβρίου 2017. 500015480. Ανακτήθηκε στις 11  Οκτωβρίου 2018.
3. ↑  (Αγγλικά) *Union List of Artist Names*. 1  Δεκεμβρίου 2017. 500015480. Ανακτήθηκε στις 25  Οκτωβρίου 2018.
4. 1 2  Hans Jordaens[*νεκρός σύνδεσμος*] in the RKD
5. ↑  (Ολλανδικά) Hans Jordaens Biography in *De groote schouburgh der Nederlantsche konstschilders en schilderessen* (1718) by Arnold Houbraken, courtesy of the Digital library for Dutch literature

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χανς ΙΙΙ Γιόρντενς** |

* Hans Jordaens on Artnet

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95775978
* **Europeana**: agent/base/43406
* ULAN: 500015480
* KulturNav: id
* RKD: 42878

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Κομητείες της Αλαμπάμα (διαδραστικός χάρτης)
Η πολιτεία Αλαμπάμα των ΗΠΑ έχει 67 κομητείες. Κάθε κομητεία αποτελεί το τοπικό επίπεδο διοίκησης εντός των ορίων της. Η γη που περικλείεται από τα τρέχοντα πολιτειακά σύνορα εντάχθηκε στις Ηνωμένες Πολιτείες βαθμιαία. Μετά την Αμερικανική Επανάσταση, η Δυτική Φλόριντα παραχωρήθηκε στην Ισπανία με συνθήκη ενώ το υπόλοιπο οργανώθηκε κυρίως ως Έδαφος του Μισισίπι, και αργότερα ως Έδαφος της Αλαμπάμα. Η εδαφική συνέλευση καθιέρωσε μερικές από τις παλαιότερες κομητειακές διαιρέσεις που έχουν επιβιώσει έως σήμερα, περιλαμβανομένης της πρώτης δημιουργίας κομητεία, αυτής της Κομητείας Ουάσινγκτον, η οποία δημιουργήθηκε στις 4 Ιουνίου 1800. Το 1814, η Συνθήκη του Φορτ Τζάκσον άνοιξε το έδαφος για τους Αμερικανούς εποίκους, κάτι που με τη σειρά του οδήγησε σε έναν εντονότερο ρυθμό δημιουργίας κομητειών. Η Αλαμπάμα έγινε δεκτή στην Ένωση ως 22η πολιτεία το 1819. Το πολιτειακό νομοθετικό σώμα της Αλαμπάμα δημιούργησε επιπλέον κομητείες από τις πρώην γαίες των Ινδιάνων καθώς η Πράξη Εκρίζωσης των Ινδιάνων τέθηκε σε ισχύ και ο έποικοι κατοίκησαν διάφορες περιοχές της Αλαμπάμα. Το 1820 η Αλαμπάμα είχε 29 κομητείες. Μέχρι το έτος 1830 ο αριθμός αυξήθηκε σε 36 και οι Ιθαγενείς Ινδιάνοι ακόμα κατείχαν μεγάλες εκτάσεις γης στην βορειοανατολική και άπω δυτική Αλαμπάμα. Μέχρι το 1840 είχαν δημιουργηθεί 49 κομητείες· 52 μέχρι το 1850· 65 μέχρι το 1870· και οι τρέχουσες 67 κομητείες μέχρι το 1903. Η Κομητεία Χιούστον ήταν η τελευταία κομητεία που δημιουργήθηκε στην πολιτεία, στις 9 Φεβρουαρίου 1903.

Αναφορές
--------

1. ↑  «Find A County». *National Association of Counties*. Αρχειοθετήθηκε από το πρωτότυπο στις 2 Σεπτεμβρίου 2012. Ανακτήθηκε στις 7 Απριλίου 2012.
2. ↑  «Alabama History Timeline, 1701-1800». Alabama Department of Archives and History. Αρχειοθετήθηκε από το πρωτότυπο στις 23 Μαΐου 2012. Ανακτήθηκε στις 18 Μαΐου 2009.
3. 1 2  National Association of Counties. «NACo - Find a county». Αρχειοθετήθηκε από το πρωτότυπο στις 9 Μαρτίου 2008. Ανακτήθηκε στις 30 Απριλίου 2008.
4. ↑  «Alabama History Timeline, 1801-1860». Alabama Department of Archives and History. Αρχειοθετήθηκε από το πρωτότυπο στις 7 Αυγούστου 2013. Ανακτήθηκε στις 18 Μαΐου 2009.
5. ↑  «Alabama Counties: Cherokee». Alabama Department of Archives and History. Αρχειοθετήθηκε από το πρωτότυπο στις 23 Οκτωβρίου 2012. Ανακτήθηκε στις 29 Δεκεμβρίου 2008.
6. ↑  Foscue, Virginia O. (1989) *Place Names in Alabama*. Tuscaloosa, Alabama: University of Alabama Press. ISBN 0-8173-0410-X

Πηγές
-----

* «CountyState.info Alabama». Official County Websites. Αρχειοθετήθηκε από το πρωτότυπο στις 1 Σεπτεμβρίου 2013. Ανακτήθηκε στις 13 Σεπτεμβρίου 2007.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα List of counties in Alabama (έκδοση 550387371) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Ενωμένο Προοδευτικό Κόμμα** (αγγλικά: United Progressive Party‎) είναι πολιτικό κόμμα στην Αντίγκουα και Μπαρμπούντα. Παλαιότερα με επικεφαλής τον Μπάλντουιν Σπένσερ, ήταν το κυβερνών κόμμα από το 2004 έως το 2014. Βρίσκεται στην αντιπολίτευση από τις εκλογές του 2014 και πλέον βρίσκεται υπό την ηγεσία Χάρολντ Λόβελ με κοινοβουλευτικό επικεφαλής τον Τζαμάλ Λ. Πρίνγκλ (ο οποίος υπηρετεί ως ηγέτης της αντιπολίτευσης στο κοινοβούλιο ως το μόνο μέλος του Ενωμένου Προοδευτικού Κόμματος που κέρδισε μια έδρα στις γενικές εκλογές του 2018).

Ίδρυση
------

Το Ενωμένο Προοδευτικό Κόμμα ιδρύθηκε το 1992 μετά από συγχώνευση τριών κομμάτων, δηλαδή του Απελευθερωτικού Κινήματος της Καραϊβικής της Αντίγκουα, του Προοδευτικού Εργατικού Κινήματος και του Ενωμένου Εθνικού Δημοκρατικού Κόμματος. Κάθε κόμμα ήταν αντιπολίτευση σε κυβερνήσεις του Εργατικού Κόμματος της Αντίγκουα. Ο Μπάλντουιν Σπένσερ επιλέχθηκε για να ηγηθεί του νέου κόμματος.

Παραπομπές
----------

1. ↑  «Caribbean Elections | United Progressive Party». *www.caribbeanelections.com*. Αρχειοθετήθηκε από το πρωτότυπο στις 25 Μαΐου 2022. Ανακτήθηκε στις 20 Φεβρουαρίου 2022.
2. ↑  «Caribbean Elections Biography | Jamale Pringle». *www.caribbeanelections.com*. Αρχειοθετήθηκε από το πρωτότυπο στις 27 Ιουνίου 2020. Ανακτήθηκε στις 20 Φεβρουαρίου 2022.
3. ↑  Nohlen, Dieter (2005). *Elections in the Americas : a data handbook*. New York: Oxford University Press. σελ. 63. ISBN 0-19-925358-7.
Η **Κοινωνία των Μπασκιρικών Γυναικών της Δημοκρατίας του Μπασκορτοστάν** (μπασκιρικά: Башҡортостан Республикаһының Башҡорт ҡатын-ҡыҙҙары йәмғиәте, ρωσικά: Общество башкирских женщин Республики Башкортостан) είναι μη-κυβερνητική οργάνωση που ιδρύθηκε για να ενισχύσει τη θέση της γυναίκας στην κοινωνία, το ρόλο της στην κοινωνικο-πολιτική, οικονομική, κοινωνική και πολιτιστική ζωή της δημοκρατίας του Μπασκορτοστάν, την οικογένεια, την ενδυνάμωση, τη διατήρηση και την ανάπτυξη του πολιτισμού και της γλώσσας των Μπασκίρ τις λαϊκές παραδόσεις και τις τέχνες.

Η έδρα της βρίσκεται στο Μπασκορτοστάν, στην πρωτεύουσα της δημοκρατίας Ουφά.

Γενικά χαρακτηριστικά
---------------------

Η δημόσια οργάνωση "Κοινωνία των Μπασκιρικών Γυναικών της Δημοκρατίας του Μπασκορτοστάν" ιδρύθηκε στην Ούφα κατά την Ιδρυτική Συνέλευση στις 17 Νοεμβρίου 1990[1].

Το 2007, υπήρχαν 30 μέλη στο διοικητικό συμβούλιο του συλλόγου. 

Η οργάνωση συμμετέχει ενεργά σε διάφορες κοινωνικές εκδηλώσεις, όπως οι Μέρες των πόλεων και περιφερειών του Μπασκορτοστάν, σε εθνικές γιορτές, σε διαγωνισμούς, σε επιστημονικά και πρακτικά συνέδρια. Επίσης προσφέρει φιλανθρωπική βοήθεια σε ορφανοτροφεία, βοηθάει στην προώθηση υγιεινών τρόπων ζωής και άλλα.

Ο Μπασκιρικός σύλλογος Γυναικών είναι ένας από τους διοργανωτές δημοκρατικών και περιφερειακών οργανισμών, όπως η "Πρότυπη Νεαρή Οικογένεια", "Διαγωνισμός Ομορφιάς"[2], "Εθνική Φορεσιά των Μπασκίρ". Επίσης διοργανώνει τους διαγωνισμούς Μπασκίροι ποιητές-παραμυθάδες, "καλή Μητέρα", τις αργίες "Συνάντηση των συγχωριανών", "Γενεαλογικό δέντρο", "Τραγούδι ενός νανουρίσματος" και άλλα.

Ο Μπασκιρικός Σύλλογος Γυναικών, είναι μέλος της Ένωσης Γυναικών του Μπασκορτοστάν και του Παγκόσμιου Κορολτάι των Μπασκίρ. Η Κοινωνία συνεργάζεται με τον Διαπεριφερειακό Δημόσιο Οργανισμό Γυναικών για την προώθηση της διατήρησης των παραδόσεων από τους τουρκόφωνους πληθυσμούς, με τη Παγκόσμια Ένωση των Γυναικών του Τουρκικού Κόσμου, με τη δημόσια οργάνωση "Ακ Τιρμά" και άλλα.

Πρόεδροι
--------

* Ναζίμπα Μαξιούτοβα Χαερζαμάνοβα (1990—2000)
* Φιρντάους Γκιλμιτντίνοβνα Χισαμιτντίνοβα (2000—2003)
* Γκουλφίγια Αζναγκούλοβνα Γιουνούσοβα (2003—2004)
* Γκουζάλ Ραμαζάνοβνα Σιτντίκοβα (2004—2011)
* Ροζαλία Ασφανντιγιάροβνα Σουλτανγκαρέγιεβα (από το 2011)

Παραπομπές
----------

1. ↑  Society of Bashkir women of the Republic of Bashkortostan. // Central State Archive of Public Associations of the Republic of Bashkortostan Αρχειοθετήθηκε 2017-12-08 στο Wayback Machine. (Ρωσικά)
2. ↑   *Ekaterina Spiridonova*  The more we are, the stronger we are! // "Bashvest". (Ρωσικά)

Εξωτερικοί σύνδεσμοι
--------------------

* *Sitdikova G.R.*  Society of Bashkir Women. / / Article in the Bashkir Encyclopedia (Ρωσικά)
Το **κλειδί οπτικού δίσκου** είναι ένα λογισμικό το οποίο χρησιμοποιείται σε κάποιο πρόγραμμα η βιντεοπαιχνίδι για να αποδειχθεί πως το αντίγραφο του προγράμματος/παιχνιδιού είναι αυθεντικό. Για επίσημα προγράμματα, το κλειδί μπορεί να χρησιμοποιηθεί εκτός σύνδεσης, για κάποιο λογισμικό όμως όπως τα Windows XP ενεργοποιείται μέσω σύνδεσης στο διαδίκτυο ώστε να αποτρέψει ανθρώπους από το να χρησιμοποιούν το ίδιο κλειδί.

Ο όρος «κλειδί οπτικού δίσκου» έχει προέλθει από το γεγονός ότι συνήθως το κλειδί βρίσκεται πάνω στην συσκευασία του οπτικού δίσκου. Τα βιντεοπαιχνίδια το χρησιμοποιούν ώστε να πιστοποιήσουν πως το παιχνίδι δεν έχει αντιγραφεί παράνομα. Για παράδειγμα κάποιος δεν μπορεί να παίξει Diablo II στο διαδίκτυο χωρίς να έχει το αυθεντικό/μοναδικό κλειδί οπτικού δίσκου. Ένα άλλο παράδειγμα είναι πως το Battlefield 2 δεν επιτρέπει το παιχνίδι μέσω διαδικτύου όταν δυο ίδια κλειδιά προστασίας οπτικού δίσκου είναι στο διαδίκτυο την ίδια χρονική στιγμή.

Τα κλειδιά προστασίας οπτικού δίσκου αποτελούνται από μια σειρά αριθμών και γραμμάτων. Συνήθως η εισαγωγή τους ζητείται από το χρήστη κατά την διάρκεια της εγκατάστασης τους προγράμματος και περνά σε μια ρουτίνα πιστοποίησης στο πρόγραμμα. Αυτή η ρουτίνα επεξεργάζεται την ακολουθία σύμφωνα με κάποιους μαθηματικούς αλγορίθμους ώστε να ταυτίσει το αποτέλεσμα με κάποιο από ένα σύνολο αποδεκτών λύσεων.

Αποτελεσματικότητα
------------------

Τα περισσότερα κλειδιά οπτικού δίσκου δεν είναι αποτελεσματικά στο να σταματούν τη δημιουργία παράνομων αντιγράφων, μιας και αυτά μπορούν πολύ εύκολα να διανεμηθούν. Επιπροσθέτως, με την αύξηση των επικοινωνιών από την απαρχή του διαδικτύου, πιο περίπλοκες επιθέσεις ενάντια στα κλειδιά οπτικού δίσκου έχουν ξεκινήσει, όπως τα cracks (αφαίρεση ανάγκης για κλειδί προστασίας προσωπικού δίσκου) και οι γεννήτριες παραγωγής κλειδιών οπτικού δίσκου έχουν γίνει συνήθεις.

Μερικά από τα πιο αποτελεσματικά κλειδιά οπτικού δίσκου είναι αμφιλεγόμενα, όπως αυτό που χρησιμοποιείται από την Valve Software. Αν ένα κλειδί έχει χρησιμοποιηθεί λάθος με αυτό το σύστημα, ο λογαριασμός του παίχτη μπορεί να απενεργοποιηθεί. Αυτό έχει ως αποτέλεσμα ο παίχτης να μην μπορεί να χρησιμοποιήσει της διαδικτυακές υπηρεσίες για κανένα παιχνίδι συμπεριλαμβανομένων και παιχνιδιών τα οποία νομίμως έχει αποκτήσει.
***Το πλοίο των τρελών*** (Αγγλ.**Ship Of Fools**) είναι δραματική ταινία παραγωγής 1964 και σκηνοθεσίας Στάνλεϊ Κρέιμερ που διηγείται τις ιστορίες των επιβατών ενός γερμανικού πλοίου που αναχωρεί από τη Γερμανία με προορισμό το Μεξικό το 1933. Η ταινία περιλαμβάνει μια σειρά μεγάλων ηθοποιών της περιόδου, όπως η Βίβιαν Λι, η Σιμόν Σινιορέ, ο Λι Μάρβιν και ο Χοσέ Φερρέρ και είναι βασισμένη στο ομώνυμο μυθιστόρημα της Κάθριν Αν Πόρτερ.

Υπόθεση
-------

Το 1933, ένα γερμανικό πλοίο αφήνει τη Βέρακρούζ του Μεξικό με προορισμό τη Γερμανία. Στην τρίτη θέση ταξιδεύουν φτωχοί Μεξικανοί και Ισπανοί διωγμένοι από την Κούβα. Στην πρώτη θέση επιβάτες διαφόρων εθνικοτήτων και κοινωνικών τάξεων κρύβουν ιστορίες, που σχετίζονται με προσωπικές και επαγγελματικές αποτυχίες ή με όνειρα που δεν πραγματοποιήθηκαν ποτέ. Οι ζωές των επιβατών συγκλίνουν και λέγονται αλήθειες που δεν είχαν ειπωθεί ποτέ, καθώς αναδύονται στην επιφάνεια θέματα όπως ο ρατσισμός κοινωνικός ή φυλετικός, η ανάγκη του ανθρώπου ν'αγαπήσει και ν'αγαπηθεί, ο αγώνας για δικαιοσύνη κι η σκληρότητα κι η αδιαφορία του ανθρώπου για το πλησίον του, όλα αυτά σε μια περίοδο που ο πόλεμος που άλλαξε την ιστορία της ανθρωπότητας παραμονεύει.

Πληροφορίες
-----------

Η ταινία αυτή αποτελεί το κύκνειο άσμα της Βίβιαν Λι, της θρυλικής Σκάρλετ Ο' Χάρα του *Όσα παίρνει ο άνεμος* και της Μπλανς ΝτιΜπουά του *Λεωφορείον ο Πόθος*. Η Λι εδώ υποδύεται την Μαίρη Τρέντγουελ, μια κυνική καλλονή του αμερικάνικου νότου, που έχει χάσει πλέον τη νιότη της καθώς και την πίστη της στην αγάπη.
Η Σιμόν Σινιορέ, θρύλος του γαλλικού κινηματογράφου, υποδύεται την Κοντέσσα, μια γυναίκα που εξορίζουν από την Κούβα κι επιβιβάζεται στο πλοίο, όπου γνωρίζει τον έρωτα στο πρόσωπο του γιατρού του πλοίου (Όσκαρ Βέρνερ).

Βραβεία
-------

Η ταινία προτάθηκε για 8 βραβεία όσκαρ, μεταξύ των οποίων και για Όσκαρ Καλύτερης Ταινίας, το οποίο έχασε από την ταινία *Η Μελωδία της Ευτυχίας (The Sound Of Music, 1965)*. Τα μέλη της ακαδημίας βράβευσαν την ταινία για την ασπρόμαυρη φωτογραφία και την καλλιτεχνική της διεύθυνση.

Βραβεία Ακαδημίας Κινηματογράφου (Όσκαρ)

**Βράβευση:**

* Φωτογραφίας, Ασπρόμαυρη Ταινία – Έρνεστ Λάζλο
* Καλλιτεχνικής Διεύθυνσης - Ρόμπερτ Κλατγουόρθι και Τζόζεφ Κις

**Υποψηφιότητες:**

* Καλύτερης Ταινίας – Στάνλεϊ Κρέιμερ
* Α’ Ανδρικού Ρόλου – Όσκαρ Βέρνερ
* Α’ Γυναικείου Ρόλου – Σιμόν Σινιορέ
* Β’ Ανδρικού Ρόλου – Μάικλ Νταν
* Διασκευασμένου Σεναρίου – Άμπι Μαν
* Κοστουμιών - Μπιλ Τόμας και Ζαν Λουί

Παραπομπές
----------

1. ↑  www.filmaffinity.com/en/film724095.html.
2. ↑  «NY Times: Ship of Fools». *NY Times*. Ανακτήθηκε στις 26 Δεκεμβρίου 2008.

Εξωτερικοί Σύνδεσμοι
--------------------

* Η ταινία στο imdb
* Η ταινία στο cine.gr
Ο **Κοντζό Αφανού** (γεννημένος στις 21 Νοεμβρίου 1977 στο Ταμπλιγκμπό του Τόγκο) είναι Γάλλος ποδοσφαιριστής, ο οποίος αγωνίζεται στη θέση του αμυντικού. Αυτό τον καιρό αγωνίζεται για λογαριασμό της Αλ-Χαζμ Ρας από τη Σαουδική Αραβία. Μετακόμισε στη Γαλλία με την οικογένειά του σε νεαρή ηλικία.

Συλλογική Καριέρα
-----------------

Ξεκίνησε την επαγγελματική του καριέρα από τη Ζιροντέν Μπορντό, με την οποία και υπέγραψε συμβόλαιο ως επαγγελματίας τον Ιανουάριο του 2004. Πραγματοποίησε συνολικά 194 συμμετοχές με την ομάδα σε διάστημα 10 σεζόν στη Λιγκ 1, 21 συμμετοχές στο Κύπελλο ΟΥΕΦΑ, καθώς και 10 συμμετοχές στο Τσάμπιονς Λιγκ. Αποχώρησε από τον σύλλογο τον Ιανουάριο του 2006. Παρέμεινε χωρίς ομάδα για διάστημα ενός έτους, προτού ενταχθεί στην Γκαζιάντεπσπορ τον Ιανουάριο του 2007. Ο Αφανού έμεινε ελεύθερος από την τελευταία το 2008, ενώ αυτό τον καιρό αγωνίζεται για λογαριασμό της Αλ-Χαζμ Ρας από τη Σαουδική Αραβία.

Διεθνής Καριέρα
---------------

Ο Αφανού υπήρξε διεθνής με τη Γαλλία στην ηλικιακή κατηγορία U-20, εκπροσωπώντας τη στο Παγκόσμιο Κύπελλο U20 του 1997.

Παραπομπές
----------

1. ↑  «Final day of transfers». UEFA.com. 2 February 2004.. Ανακτήθηκε στις 2008-11-01.
2. ↑  «Afanou walks out on Bordeaux». UEFA.com. 2 February 2006.. Ανακτήθηκε στις 2008-11-01.
3. ↑  «Gaziantepspor snap up Afanou». UEFA.com. 15 January 2007.. Ανακτήθηκε στις 2008-11-01.

Εξωτερικοί Σύνδεσμοι
--------------------

* (Γαλλικά) Kodjo Afanou : Στατιστικά γαλλικού πρωταθλήματος στο LFP.fr

* (Αγγλικά) Κοντζό Αφανού – Επιδόσεις στις διοργανώσεις της FIFA
* 

  

  

|  |  |
| --- | --- |
|  | *Αυτό το λήμμα σχετικά με το **γαλλικό** ποδόσφαιρο χρειάζεται επέκταση. Βοηθήστε τη Βικιπαίδεια επεκτείνοντάς το!*. |
Ο Χατζή Προντάν, ηγέτης της εξέγερσης
Η **Εξέγερση του Χατζί Προντάνοβα** (σερβικά: *Хаџи Проданова буна*) ήταν μια Σερβική εξέγερση που έγινε το 1814. Αρχηγός της ήταν ο Χατζή Προντάν Γκλιγκορίεβιτς που εξεγέρθηκε κατά των Οθωμανικών μέτρων και βίας μετά την καταστολή της πρώτης Σερβικής εξέγερσης. Τελείωσε με νίκη των Οθωμανών με την συμβολή του Μίλος Ομπρένοβιτς.

Η εξέγερση ξέσπασε ξαφνικά και χωρίς καμία προετοιμασία στο Ναχαγιέ Ποζέτσκα σε απάντηση σε μια σειράς κατασταλτικών μέτρων και φόρων που επιβάλλονται από τους Τούρκους. Η άμεση αιτία ήταν μια σύγκρουση στο μοναστήρι Τρνάβα μεταξύ Σέρβων και Τούρκων, οι αρχηγοί των Σέρβων ήταν ο ηγούμενος Παΐσιος και ο Μιχαήλο, αδελφός του Χατζή όπου συνελήφθησαν. Τότε ο Χατζή Προντάν ξεκίνησε εξέγερση που επεκτάθηκε και στο Κραγκούγιεβατς και στο Ναχαγιέ Γιαγκόντινα.

Προτάθηκε στον Μίλος Ομπρένοβιτς η ηγεσία αλλά αρνήθηκε λόγω έλλειψης προετοιμασίας. Ωστόσο ο Μίλος πρόσφερε στον βεζίρη Σουλεϊμάν Πασά την βοήθειά του για να καταστείλει την εξέγερση, με την υπόσχεση ότι θα συγχωρεθούν όσοι επαναστάτες πιαστούν αιχμάλωτοι και θα αφεθούν ελεύθεροι. Ο Μίλος κατέστειλε την εξέγερση αντιμετωπίζοντας μεγάλη αντίσταση στο Κραγκούγεβατς. Μετά από μια νίκη σε μάχη οι εξεγερμένοι δεν κατάφεραν άλλη νίκη, όσοι μπόρεσαν και ο Χατζής κατέφυγαν στην Αυστρία.

Μετά τη καταστολή της εξέγερση ο Βεζύρης δεν τήρησε την υπόσχεση στον Ομπρένοβιτς, έδωσε εντολή και μεταφέρθηκαν οι 300 που υψηλοί αιχμάλωτοι στο Βελιγράδι όπου εκτελέστηκαν, άλλοι με αποκεφαλισμό κι άλλοι με παλούκωμα.

Πηγές
-----

* Хаџи-Проданова буна 1814-1989
* Хаџи Проданова буна Αρχειοθετήθηκε 2012-03-25 στο Wayback Machine.
* Κωνσταντίνος Βακαλόπουλος, *Πως είδαν οι Ευρωπαίοι πρόξενοι της Θεσσαλονίκης την κατάσταση στην Μακεδονία τον περασμένο αιώνα*, Μακεδονικές εκδόσεις


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Хаџи Проданова буна  της Σερβικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το Κοινοβούλιο της Φραγκφούρτης στην εκκλησία του Αγίου Παύλου
Το **Κοινοβούλιο της Φραγκφούρτης** (Γερμανικά: Frankfurter Nationalversammlung, Εθνοσυνέλευση Φραγκφούρτης) συνεδρίαζε από τις 18 Μαΐου 1848 ως τις 31 Μαΐου 1849 στην εκκλησία του Αγίου Παύλου στην Φραγκφούρτη. Ήταν η πρώτη βουλή που εκλέχθηκε με ελεύθερες εκλογές για ολόκληρη την τότε Γερμανία. Ήταν επίτευγμα της Γερμανικής επανάστασης στην Γερμανική Ομοσπονδία.

Το Κοινοβούλιο πρότεινε επίσης μια συνταγματική μοναρχία με επικεφαλής έναν κληρονομικό αυτοκράτορα. Ο Πρώσος βασιλιάς Φρειδερίκος Γουλιέλμος Δ΄ αρνήθηκε να δεχθεί το αξίωμα του αυτοκράτορα, όταν προσφέρθηκε να τον με το σκεπτικό ότι ένα τέτοιο σύνταγμα και μια τέτοια προσφορά ήταν η περικοπή των δικαιωμάτων των αρχόντων των επιμέρους γερμανικών κρατών. Κατά τον 20ο αιώνα, ωστόσο, σημαντικά στοιχεία του συντάγματος της Φραγκφούρτης έγιναν μοντέλα για το Σύνταγμα της Βαϊμάρης του 1919 και του Συντάγματος της Ομοσπονδιακής Δημοκρατίας της Γερμανίας (Grundgesetz) του 1949.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 139561795
* LCCN: n81032770
* GND: 4018128-5
* SUDOC: 028483766
* BNF: cb12223714j (data)
* NLA: 35252150

 |

 |
***Το πνεύμα του μελισσιού*** (πρωτότυπος τίτλος: ***El espíritu de la colmena***) είναι ισπανική ταινία του 1973 σε σκηνοθεσία του Βίκτορ Ερίθε.

Κέρδισε το Χρυσό Κοχύλι στο κινηματογραφικό φεστιβάλ του Σαν Σεμπαστιάν.

Πλοκή
-----

Ισπανία, 1940. Η Άνα είναι ένα κορίτσι 6 ετών που ζει σε ένα χωριό στην Καστίλλη με τους γοενίς της και την αδερφή της Ιζαμπέλ. Ο πατέρας της ασχολείται με τις κυψέλες του και η μητέρα της αναπολεί έναν παλιό εραστή.

Μία μέρα, η Άνα και η Ιζαμπέλ βλέπουν στο σινεμά τον Φρανκενστάιν. Η Άνα συγκλονίζεται και απο τότε τον βλέπει παντού.

Σε μία άλλη σκηνή, ένας στρατιώτης-φυγάς του Δημοκρατικού Στρατού κρύβεται σε ένα παλιό σπίτι. Η Άνα τον βρίσκει και του φέρνει ρούχα του πατέρα της και φαγητό, ώσπου τον συλλαμβάνει η αστυνομία του Φράνκο. Η αστυνομία υποπτεύεται τον πατέρα της Άνα και εκείνος την κόρη του.

Εκείνο το βράδυ η Άνα φεύγει και χάνεται στο δάσος, όπου βλέπει ένα δηλητηριώδες μανιτάρι, που της είχε πει ο πατέρας της να μη φάει, και τον Φρανκενστάιν. Όλο το χωριό την ψάχνει και τη βρίσκουν το πρωί σώα και αβλαβή. 

Η Άνα, όμως, πλέον δε θέλει να μιλήσει σε κανέναν, ούτε να φάει, ωστόσο ο γιατρός διαβεβαιώνει τους γονείς της ότι θα ξεπεράσει σταδιακά το σοκ που υπέστη. Επίσης, η μητέρα της ξεκινά να ενδιαφέρεται για τον πατέρα της. Στο τέλος, η Άνα θυμάται τι είπε η Ιζαμπέλ για να καλέσει το τέρας, και στέκεται μόνη στο παράθυρο της κρεβατοκάμαράς της και κλείνει τα μάτια της.

Διανομή
-------

* Φερνάντο Φερνάν Γκόμες ως Φερνάντο
* Τερέζα Γκιμπέρα ως Τερέζα
* Άνα Τόρρεντ ως Άνα
* Ιζαμπέλ Τεγιερία ως Ιζαμπέλ

Παραπομπές
----------

1. ↑  «El espíritu de la colmena». Ανακτήθηκε στις 2 Σεπτεμβρίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4598347-1

 |

 |
Με την επίσημη ονομασία **Τσουτσουγκαμούσι**, ή **τσουτσουγαμούσι**, προερχόμενη εκ του διεθνούς όρου, σε αγγλική γραφή *tsutsugamushi* (προφέρεται ομοίως), είναι μια μορφή τύφου που προκαλείται από το ενδοκυττάριο παράσιτο *Orientia tsutsugamushi*. Προκαλεί εξανθηματικό πυρετό και μπορεί να καταλήξει σε θάνατο.

Η νόσος τσουτσουγκαμούσι ενδημεί, με διαφορετικούς οροτύπους, σε χώρες της Άπω Ανατολής και κυρίως στην Ιαπωνία, από την οποία οφείλει το όνομά της, τη Μαλαισία, τη Σουμάτρα, την Ινδονησία, μέχρι τη Β. Ινδία και λιγότερο την Αυστραλία. Αυτή οφείλεται στον μικροοργανισμό *ρικέτσια τσουτσουγκαμούσι*, ή *ρικέτσια προβαζέκι*, εκ των ονομάτων δύο ερευνητών που πέθαναν εξ αυτής της νόσου εξ ου και η απόδοση αυτής στην ελληνική ιατρική ως *ρικετσίωση*, που είναι γενικότερος όρος, ή ειδικότερα "*ρικετσιο-ευλογιά της ανατολής*" από τα εξανθήματα που παρουσιάζει μετά από τσίμπημα ακάρεων ή κουνουπιών που την μεταδίδουν.

Η νόσος αυτή, που είναι κατ΄ ουσία είδος τύφου, πρώτο σύμπτωμα που παρουσιάζει είναι η νέκρωση του δέρματος γύρω από το σημείο του τσιμπήματος, ακολουθεί υψηλός πυρετός, που χαρακτηρίζεται ομώνυμα, με ρίγη και γενική διόγκωση λεμφογαγγλίων των οποίων ακολουθεί εμφάνιση εξανθήματος με ιδιαίτερα μεγάλες κηλίδες. Καλοήθης περίπτωση χαρακτηρίζεται εκείνη κατά τη οποία ο πυρετός αρχίζει να υποχωρεί σταδιακά μέσα στη δεύτερη εβδομάδα.

* Απαιτείται ιδιαίτερη προσοχή δεδομένου ότι η νόσος αυτή χωρίς αντιμικροβιακή θεραπεία παρουσιάζει μεγάλη θνησιμότητα.

*

Σημειώσεις
----------

* Στην ιαπωνική γλώσσα "τσουτσουγκαμούσι" σημαίνει επικίνδυνο έντομο.
* Η νόσος χαρακτηρίζεται επίσης και ως νόσος των ιαπωνικών ποταμών.
* Άνθρωποι που προσβλήθηκαν από αυτή τη νόσο δεν αποκλείεται να ξαναπροσβληθούν, δηλαδή η θεραπεία της δεν εξασφαλίζει ανοσία.

Πηγές
-----

* "Εγκυκλοπαίδεια Πάπυρος Larousse Britannica" τομ. 58ος, σελ. 275.
Στα μαθηματικά, η **εξίσωση Πουασόν** (*Poisson*) είναι μια μερική διαφορική εξίσωση με ευρεία εφαρμογή στην ηλεκτροστατική, τη μηχανολογία και τη θεωρητική φυσική. Έχει πάρει το όνομά της από το Γάλλο μαθηματικό, γεωμέτρη και φυσικό Συμεών Πουασόν (Siméon Denis Poisson).

Εξίσωση ορισμού στον ηλεκτρομαγνητισμό
--------------------------------------

Οι βασικές εξισώσεις του Ηλεκτρομαγνητισμού είναι:

* {\displaystyle \mathbf {\nabla } \cdot \mathbf {E} ={\frac {\rho }{\epsilon \_{0}}}}
* {\displaystyle \mathbf {\nabla } \times \mathbf {E} =\mathbf {0} }

Συνδυάζοντας τις δύο αυτές σχέσεις προκύπτει η εξίσωση Πουασόν:

* \nabla ^{2}\phi =-{\frac {\rho }{\epsilon \_{0}}}

όπου:

* {\displaystyle \rho (\mathbf {r} )} είναι η συνάρτηση κατανομής του φορτίου μέσα στον όγκο της πηγής
* \epsilon \_{0}={\frac {1}{\mu \_{0}c^{2}}} ≈ 8.854187817×10−12 F/m είναι η διηλεκτρική σταθερά του κενού

Χρήση
-----

Η εξίσωση αποτελεί από μαθηματική άποψη την θεμελιώδη εξίσωση του ηλεκτροστατικού πεδίου. Από αυτήν την εξίσωση, όταν είναι γνωστή η κατανομή των φορτίων, μπορεί να υπολογιστεί το βαθμωτό δυναμικό φ και επομένως η ένταση του ηλεκτρικού πεδίου.

Η εξίσωση Πουασόν έχει εφαρμογή και στα βαρυτικά δυναμικά. Οι βαρυτικές δυνάμεις μοιάζουν με τις ηλεκτρικές διότι και οι δυο είναι κεντρικές και ακολουθούν το νόμο των αντιστρόφων τετραγώνων, είναι δηλαδή αντιστρόφως ανάλογες του τετραγώνου της απόστασης.

Η εξίσωση Πουασόν για την βαρύτητα είναι

* \nabla ^{2}\phi =4\pi G\rho \_{m}

όπου πλέον το βαρυτικό δυναμικό εξαρτάται από την *πυκνότητα μάζας*, ρm. Για ρm=0 η εξίσωση ανάγεται στην εξίσωση Λαπλάς:

* \nabla ^{2}\phi =0

Ο Αϊνστάιν στην Γενική Θεωρία της Σχετικότητας (ΓΘΣ) γενίκευσε την εξίσωση του Πουασόν στις
εξισώσεις πεδίου της ΓΘΣ.

Εξωτερικοί σύνδεσμοι
--------------------

* Norbert Dragon, *Σημειώσεις και επεξηγήσεις για το πανεπιστημιακό μάθημα των μεθόδων υπολογισμού φυσικής* (Γερμανικά)
Η είσοδος της σπηλιάς
Μερικά χιλιόμετρα βόρεια της Μέκκας, στη Σαουδική Αραβία, βρίσκεται το **Χιρά** ή **Σπηλιά του Χιρά** (Αραβικά: **حراء‎** **Ḥirāʾ** και **غار حراء** **Ġār Ḥirāʾ**). Στην σπηλιά αυτή οι Μουσουλμάνοι πιστεύουν ότι αποκαλύφθηκε ο Θεός στον Μωάμεθ για πρώτη φορά, μέσω του αγγέλλου Τζεμπρίλ (*Jebril* -αραβικά: *جِبرِيل*).

Η σπηλιά του Χιρά βρίσκεται στο όρος Τζαμπάλ αλ Νούρ, σε ύψος 270 μ. και έχει μήκος 3,7 μ. και πλάτος 1,6 μ. Για να φτάσει κανείς στην σπηλιά πρέπει να ανεβεί 600 σκαλοπάτια. Στη διάρκεια του Χατζ υπολογίζεται ότι περίπου πέντε χιλιάδες άτομα ημερησίως επισκέπτονται τη σπηλιά του Χιρά.

Εξωτερικοί σύνδεσμοι
--------------------

* 


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Hira  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 42°14′N 43°58′E﻿ / ﻿42.233°N 43.967°E﻿ / 42.233; 43.967

Το **Τσχινβάλι** (γεωργιανά: ცხინვალი, προφέρεται: [t͡sxinvali], οσσετικά και ρωσικά: Цхинвал(и)) είναι η πρωτεύουσα της Νότιας Οσσετίας, μιας περιοχής που αναγνωρίζεται μόνο από πέντε μέλη του ΟΗΕ ως ανεξάρτητο κράτος, καθώς νομικά θεωρείται μέρος της Γεωργίας. Κατά τον Ρωσογεωργιανό Πόλεμο του 2008, το μεγαλύτερο μέρος του γεωργιανού πληθυσμού της πόλης αναγκάστηκε να την εγκαταλείψει.

Όνομα
-----

Το όνομα Τσχινβάλι προέρχεται από το παλαιό γεωργιανό *Κρτσχινβάλι* (Γεωργιανά: ქრცხინვალი), από το παλαιότερο *Κρτσχιλβάνι* (Γεωργιανά: ქრცხილვანი), που σημαίνει κυριολεκτικά "η γη των καρπίνων", το οποίο είναι το ιστορικό όνομα της πόλης.

Από το 1934 έως το 1961, η πόλη ήταν ονομασμένη **Σταλινίρι** (Γεωργιανά: სტალინირი, Οσετιανά: Сталинир), το οποίο ήταν η μεταγλώττιση του επωνύμου του Ιωσήφ Στάλιν με την οσετιανή λέξη "Ιρ" που σημαίνει Οσσετία. Οι σύγχρονοι Οσετιανοί αποκαλούν την πόλη **Τσχινβάλ** (αφήνοντας το τελικό γράμμα "ι", το οποίο είναι η Ονομαστική κατάληξη στα γεωργιανά)· το άλλο Οσετιανό όνομα της πόλης είναι το **Τσρέμπα** (Οσετιανά: Чъреба) το οποίο είναι διαδεδομένο μόνο στην καθομιλούμενη.

Παραπομπές
----------

1. ↑  www.gpost.ge?site-lang=ka&site-path=help%2Fzipcodes%2F&group=3&letter=%E1%83%AA.
2. ↑  (Ρωσικά)Словарь географических названий
3. ↑  Bedoshvili, Guram (2002). *Etymological-Explanatory Dictionary of Georgian Toponyms*. Tbilisi: Bakur Sulakauri Publishing. σελ. 479.
4. ↑  (Ρωσικά)ИСТОРИЯ ЦАРСТВА ГРУЗИНСКОГО ("Ιστορία του Βασιλείου της Γεωργίας"), Вахушти Багратиони. Retrieved from vostlit.info on 24.08.2008
5. ↑  The Permanent Committee on Geographical Names (UK) (2007) "Georgia: a toponymic note concerning South Ossetia"

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τσχινβάλι** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 140902151
* LCCN: n98094814
* GND: 1027520871

 |

 |